Babtų tvenkinys
55°4′12″ š. pl. 23°48′7″ r. ilg.﻿ / ﻿55.07000°š. pl. 23.80194°r. ilg.﻿ / 55.07000; 23.80194 Babtų tvenkinys – tvenkinys Lietuvoje, Kauno rajone, 1,5 km į pietus nuo Babtų miestelio centro. Sudarytas užtvenkus Kiaunupio upę (Nevėžio intakas) 0,53 km nuo jos žiočių. Tvenkinio ilgis iš rytų į vakarus – 0,5 km, plotis – iki 0,11 km. Yra 2 salos (4 a ir 2,5 a). Altitudė 37,1 m. Krantai aukšti, plačiai apaugę medžiais ir krūmynais. Aplink tvenkinį plyti sodai. Priešsroviui iškart telkšo Šašių tvenkinys. Į pietvakarius įsikūręs Stabaunyčiaus kaimas.